**CENTRUL ŞCOLAR DE EDUCAŢIE INCLUZIVĂ ORIZONT **

**Str. Traian Lalescu Nr. 3**

**Oradea, Bihor**

**cod poştal: 410174**

**tel. 0259-411 865**

**e-mail:** **cseiorizont.oradea@yahoo.com**

**Unitatea de învăţământ:** Centrul Şcolar de Educaţie Incluzivă „Orizont” Oradea

**Cadrul didactic:** Prof. psihopedagog Nica Florina-Maria

**Data:** 7.04.2022

**Clasa:** a VI-a A

**Aria curriculara:**Limbă și comunicare

**Disciplina:** Limba și literatura română

**Subiectul lectiei:** Învață să asculți

**Tipul activităţii:** mixtă

**COMPETENȚE GENERALE:**

1. Participarea la interacțiuni verbale în diverse situații de comunicare, prin receptarea și producerea mesajului oral

**COMPETENȚE SPECIFICE:**

1.3. Exprimarea opiniilor, emoțiilor și sentimentelor prin participarea la discuții pe teme familiare

**OBIECTIVE OPERAŢIONALE:**

**Cognitive:**

 **O 1:** Să formuleze o însușire pozitivă despre colegul său;Obiectivul va fi atins la nivel minim dacă fiecare dintre elevi enunță cel puțin o însușire pozitivă despre unul dintre colegi.

**O 2:** Să citească textul ,, Cel mai frumos cadou” corect;Obiectul va fi atins la nivel minim dacă cel puțin 2 dintre elevi vor citi textul dat.

**O 3:** Să identifice răspunsurile corecte la întrebările din borcanul cu întrebări;Obiectivul va fi atins la nivel minim dacă identifică jumătate din răspunsurile la întrebările prezentate .

**O 4:** Să enumere ‟ingredientele‟ necesare unei prietenii adevărate;Obiectivul va fi atins la nivel minim dacă vor enumera 3 dintre ingrendientele necesare unei prietenii adevărate.

**O 5:** Să găsească valoarea de adevăr a unor enunțuri ce au ca temă ‟PRIETENIA‟;Obiectivul va fi atins la nivel minim dacă vor identifica corect 3 din valorile de adevar ale enunțurilor date.

**O 6:** Să recunoscă prietenul personajului celebru;Obiectivul va fi considerat atins la nivel minim dacă vor recunoaște cel puțin 3 prietenii celebre.

**Psihomotorii:**

**O 7:** Să orneze tortul lui Martinel folosind ingredientele pentru decorat corespunzător ;Obiectivul va fi atins la nivel minim dacă elevii vor folosi 4 dintre ingredientele pentru ornat tortul.

**Afective:**

**O8**: Să participe activ în desfăşurarea activităţii. Obiectivul va fi considerat atins la nivel minim dacă fiecare elev va realiza cel puţin jumătate dintre sarcinile propuse.

**STRATEGII DIDACTICE**

**Timp:** 45 min.

**Bibliografie**:

* Alois Gherguț ,Luciana Frumos,Gabriela Raus ,2016, Educația specială-Ghid Metodologic,Editura Polirom,Iași
* Programa școlară, Limbă și comunicare,învățământ special dizabilități ușoare și moderate clasa a-VI-A ,2021
* [www.google.r](http://www.google.r)o , pinteres

****

|  |  |  |  |  |  |
| --- | --- | --- | --- | --- | --- |
| **Momentele activităţii** | **Timp** | **Obiective****operaţionale** | **Demersul instructiv-educativ** | **Strategii didactice** | **Evaluarea** |
|  | **Metode şi procedee** | **Mijloace didactice** |
| **1.Momentul organizatoric** | 1min |  | Se asigură condițiile necesare pentru buna desfășurare a lecției: aerisirea clasei, pregătirea materialului necesar. | Conversația |  |  |
| **2.Pregătirea pentru receptarea noilor cunoștințe** | 5min | O1O8 | *Joc didactic-Lanțul prieteniei*- Spune ceva frumos despre colegul de lângă tine!Fiecare elev se va ridica în picioare și va spune ceva frumos despre colegul de lângă el astfel că la finalul jocului se va forma un lanț invizibil al prieteniei ! |  ExplicațiaJoc didactic |  | Urmãresc permanent activitatea elevilor și fac aprecieri verbale |
| **3.Anunțarea subiectului şi a obiectivelor activităţii** | 1 min | O8 | Astăzi vom vorbi despre prietenie, aceasta o vom face cu ajutorul lui Martinică și a prietenilor acestuia! | Conversația | Imagini personaje |  |
| **4.Comunicarea de noi cunoștinte** | 20min | O2O3O5O7O8 | *Se citeste textul* : Cel mai frumos cadou!.Pentru o mai bună înțelegere a textului mai numesc cațiva elevi să citească textul.ANEXA 1*Borcanul întrebărilor!* Într-un borcan sunt bilețele cu întrebări pe baza textului;.ANEXA 2În urma răspunsurilor, pe tablă , realizez o fișă de lectură.  *Tortul lui Martinică*- Pentru a realiza un tort pentru Martinică ei trebuie să găsească ingredientele necesare.Ingredientele tortului se regăsesc în calitățile lui Martinică redate de poveste.ANEXA 3Ingrediente: Frișca- BunOrnamente fluturași - RăbdătorBomoane colorate - SăritorOrnamente roz - CurajosFulgi de ciocolată- HarnicFiecare elev ia câte un ingredient și decorează tortul lui Martinel după bunul plac, astfel formând un tort al PRIETENIEI.(la finalul lecției fiecare va avea parte de câte o felie de tort ☺) | PovestireExplicațiaProblemati-zarea | Povestea: Cel mai frumos cadou!BorcanBileteFișă de lecturătort Decorațiuni pentru tort  | Observația sistematicăAprecieri verbale |
| **5.Fixarea și consolidarea conținuturilor predate** | 10 min | O5O8 | *Adevărat sau fals*- Se citesc diverse enunțuri, iar elevii trebuie să stabilească valoarea de adevăr a acestora. Fiecare echipă va avea o paletă pe fețele căreia sunt scrise literele A (pentru adevărat) și F (pentru fals). ANEXA 4 -Prietenii nu se mint niciodată;  -Dacă un prieten îmi spune un secret eu îl voi spune și altora;  -Vorbesc cu prietenul meu doar atunci când mă poate ajuta cu ceva;  -Prietenii trebuie să aibă încredere unul în altul; -O prietenie adevărată durează toată viața. | ExplicațiaConversațiaDezbaterea  | Paleta A/F | Aprecieri verbale |
| **6.Evaluarea**  | 5 min | O6 | *Fișa de lucru -Prietenii celebre!* Fiecare personaj are un prieten pe care elevii trebuie să-l identifice.  *Pinocchio – Greierașul* *Alba ca Zăpada –Cei șapte pitici* *Clopoțica – Peter Pan* *Ariel – Peștișorul Flounder* *Shaggy – Scooby Doo* ANEXA 5 | ConversațiaExplicația  | Fișă de lucru | Fişă de lucru |
| **7.Încheierea lecției** | 3 min |  | Se vor face aprecieri asupra participării elevilor la lecţie, precum şi asupra comportamentului lor pe parcursul orei.Fiecăruia dintre elevi le revine câte o felie de tort!☺) | Conversația |  | Aprecieri verbale |

ANEXA 1

CEL MAI FRUMOS CADOU!

 E ZIUA LUI **MARTINICĂ**. MASA E PREGĂTITĂ , MASA E FRUMOS DECORATĂ CU BALOANE COLORATE. URSULEȚUL ÎI AȘTEAPTĂ NERĂBDĂTOR PE INVITAȚII SĂI. IATĂ! AU SOSIT! CE BUCURIE MARE!

-ȚI-AM ADUS UN CADOU, PENTRU CĂ EȘTI PRIETENUL MEU CEL MAI BUN ! ÎI SPUNE **ARICICĂ**.

-ȚI-AM ADUS UN CADOU, PENTRU CĂ TU MĂ AJUȚI ÎNDODEAUNA SĂ CULEG ALUNE ! ADAUGĂ VEVERIȚA **ROȘCĂȚICA.**

-PENTRU CĂ MĂ AȘTEPȚI ÎNTODEAUNA ȘI MĂ CONDUCI CU RĂBDARE ACASĂ, ȚI-AM ADUS ȘI EU UN DAR ! ȘOPTEȘTE TIMID **MELCUȘOR**.

-IAR EU, NU SE LASĂ MAI PREJOS **IEPURICĂ**, ȚI-AM ADUS UN DAR , PENTRU CĂ ÎMI DAI CURAJ SĂ NU MĂ TEM DE FOȘNETUL PĂDURII.

MARTINICĂ SE SIMTE FERICIT ȘI LE SPUNE TUTUROR:

CEL MAI FRUMOS CADOU DE ZIUA MEA, SUNTEȚI VOI, PRIETENII MEI DRAGI!

ANEXA 2

Borcanul întrebărilor

Care este titlul textului?

A cui este ziua ?

Cum se numesc prietenii lui Martinică ?

Care este cel mai frumos cadou primit de Martinică de ziua lui ?

Cum se simte Martinică de ziua lui ?

De ce i-a adus ariciul Aricică cadou lui Martinică ?

De ce i-a adus veverița Roșcățica cadou lui Martinică ?

De ce i-a adus Melcușor cadou lui Martinică ?

De ce i-a adus Iepurică cadou lui Martinică ?

Ce fel de prieteni sunt cei patru pentru Martinică ?

ANEXA 3

*Ingredientele tortului lui Martinica*

ANEXA 4

**A/F**

 -Prietenii nu se mint niciodată;

 -Dacă un prieten îmi spune un secret eu îl voi spune și altor persoane;

 -Vorbesc cu prietenul meu doar atunci când mă poate ajuta cu ceva;

 -Prietenii trebuie să aibă încredere unul în altul;

 -O prietenie adevărată durează toată viața.

ANEXA 5

* Realizează corespondența și identifică prietenul fiecărui personaj Realizează corespodența și identifică prietenul fiecărui personaj

